ZAVOD ZA ZAŠTITU OKOLIŠA I PRIRODE

Zagreb, 31. prosinca 2024.

**OBAVIJEST**

**o obvezi i načinu dostave podataka o provedbi izobrazno-informativnih aktivnosti na temu održivog gospodarenja otpadom u 2024. godini**

Sukladno odredbama članka 114. Zakona o gospodarenju otpadom („Narodne novine“, br. [84/2021](https://narodne-novine.nn.hr/clanci/sluzbeni/2021_07_84_1554.html) i [142/23](https://narodne-novine.nn.hr/clanci/sluzbeni/2023_11_142_1953.html) - Odluka USRH), jedinica lokalne samouprave (dalje u tekstu: JLS) odnosno Grad Zagreb dužna je o svom trošku, na odgovarajući način osigurati godišnje provedbu informativnih aktivnosti u svezi gospodarenja otpadom na svojem području, a osobito **najmanje jednu javnu tribinu te informativne publikacije o gospodarenju otpadom**. Nadalje, JLS odnosno Grad Zagreb dužna je **uspostaviti i ažurno održavati mrežne stranice** sa svim bitnim informacijama o gospodarenju otpadom na svojem području. Također, izvršno tijelo JLS odnosno Grada Zagreba dužno je **do 31. ožujka tekuće godine dostaviti godišnje izvješće o provedbi izobrazno-informativnih aktivnosti za prethodnu godinu** Ministarstvu zaštite okoliša i zelene tranzicije putem mrežne aplikacije.

**Mrežna aplikacija putem koje JLS prijavljuju aktivnosti koje provode** ili mogu pretražiti aktivnosti koje provode druge JLS(u daljnjem tekstu: Aplikacija) **sastavni je dio Portala sprječavanja nastanka otpada.**

Za prijavu provedenih izobrazno-informativnih aktivnosti preko Aplikacije nisu potrebni pristupni podaci (korisničko ime, lozinka), a mogu se prijaviti na sljedećoj poveznici: [http://sprjecavanjeotpada.azo.hr/prijava.htm.](http://sprjecavanjeotpada.azo.hr/prijava.htm) Nakon što se ispune traženi kontakt podaci, na upisanu adresu elektroničke pošte dolazi poveznica preko koje se ispunjava anketni upitnik.

**Aktivnosti može provesti jedna JLS samostalno ili više JLS zajedno.** Kada više JLS sporazumno osigura zajedničko provođenje izobrazno-informativnih aktivnosti potrebno je odrediti Nositelja projekta. Nositelj projekta može biti samo jedna JLS koja će biti zadužena za administraciju cjelovitog projekta. Za unos podataka o projektu Nositelj je ujedno i Prijavitelj projekta. U okviru jednog Projekta može se provoditi više aktivnosti na području više JLS. Prijavu provedenih aktivnosti također prijavljuje samo jedna JLS koja u prijavi navodi sve JLS u kojima se aktivnost provodila.

**Ako se radi o jednoj provedenoj aktivnosti tada se ona prijavljuje kao Projekt.**

**Radi osiguravanja transparentnosti pozivaju se obveznici da u anketni upitnik upišu ispravne i direktne** **poveznice na provedene projekte i/ili aktivnosti**, odnosno na medijske članke/priloge o provedenim projektima i/ili aktivnostima ako su isti dostupni na Internetu. Također, pozivaju se obveznici da anketnim upitnicima pridruže skenove tiskanih materijala odnosno fotografije s organiziranih događanja.

U sljedećoj tablici nalazi se pregled aktivnosti koje se smatraju izobrazno-informativnim aktivnostima i koje su kao takve prihvatljive za objavu na Portalu sprječavanja nastanka otpada te doprinose ispunjenju obveze propisane člankom 114. Zakona o gospodarenju otpadom.

|  |  |
| --- | --- |
| **Aktivnost**  | **Opis/sadržaj**  |
| **Letci** o sprječavanju nastanka otpada, odgovornom postupanju s otpadom, odvojenom sakupljanju otpada, ponovnoj uporabi predmeta, kompostiranju  | - Informativna publikacija o gospodarenju otpadom  |
| **Vodič (brošure)** o sprječavanju nastanka otpada, odgovornom postupanju s otpadom, odvojenom sakupljanju otpada, ponovnoj uporabi predmeta, kompostiranju  | - Informativna publikacija o gospodarenju otpadom  |
| **Plakati** o sprječavanju nastanka otpada, odgovornom postupanju s otpadom, odvojenom sakupljanju otpada, ponovnoj uporabi predmeta, kompostiranju  | - Informativna publikacija o gospodarenju otpadom  |
| Specijalizirane **radijske emisije** o gospodarenju otpadom  | - Specijalizirani prilog u medijima (televizija i radio)  |
| Specijalizirane **TV emisije** o gospodarenju otpadom  | - Specijalizirani prilog u medijima (televizija i radio)  |
| Uspostavljanje **mrežne stranice** o gospodarenju otpadom gradova i općina ili nadogradnja postojeće stranice JLS sadržajima vezano uz održivo gospodarenje otpadom  | - Mrežna stranica  |
| Javne i edukacijske **tribine** na temu održivog gospodarenja otpadom  | - Javna tribina  |
| **Radionice** za djecu na temu održivog gospodarenja otpadom  | - Radionica  |
| Kostimirani **igrokazi i predstave** za predškolsku djecu na temu održivog gospodarenja otpadom  | - Igrokaz / predstava  |
| Edukativne **slikovnice i/ili bojanke** za djecu na temu održivog gospodarenja otpadom  | - Slikovnica / bojanka  |
| **Obilježavanje datuma** vezanih uz zaštitu okoliša  | - Obilježavanje datuma  |
| **Natjecanje** u školama u izradi kreativnih stvari od prethodno prikupljenog otpada  | - Natjecanje  |
| **Izobrazno-informativni materijali** za predškolsku i školsku djecu o održivom gospodarenju otpadom  | * Didaktička igračka
* Brošura
 |
| **Radijske reklame** o gospodarenju otpadom  | - Radijska reklama  |
| **Televizijske reklame** o gospodarenju otpadom  | - Televizijska reklama  |
| Izrada **aplikacije** za održivo gospodarenje otpadom za pametne telefone  | - Aplikacija  |
| **Banneri** za objavu na internetskim portalima na temu održivog gospodarenja otpadom  | - Banner  |
| **Plaćeni oglasi** u elektronskim medijima na temu održivog gospodarenja otpadom  | - Oglas  |
| **Nagrada** za najbolju gradsku odbor / četvrt / zgradu u praksama odvajanja otpada  | - Nagrada  |
| **Aktivnost**  | **Opis/sadržaj**  |
| Informativne **table za strane turiste** na ulazima u turističke centre i zajednice s uputama za odgovorno postupanje s otpadom  | - Table  |

U sljedećoj tablici nalazi se pregled aktivnosti koje se **NE smatraju** izobrazno-informativnim aktivnostima te će biti odbijene za objavu na Portalu sprječavanja nastanka otpada. Također, **iste se neće smatrati ispunjavanjem obveze iz članka 114. Zakona** o gospodarenju otpadom.

|  |  |
| --- | --- |
| **Aktivnost**  | **Razlog za odbijanje**  |
| Otvaranje centra za ponovnu uporabu  | - Način dostave podataka sukladno članku 16. Zakona  |
| Pisanje/usvajanje plana gospodarenja otpadom  | - Regulirano Zakonom kroz odredbe o planskim dokumentima u gospodarenju otpadom  |
| Ispunjavanje ciljeva gospodarenja otpadom na lokalnoj razini  | - Regulirano Zakonom kroz odredbe o gospodarenju komunalnim otpadom  |
| Postavljanje spremnika za odvojeno sakupljanje otpada na javnim površinama  | - Zakonska obveza JLS za osiguravanjem obavljanja javne usluge sakupljanja komunalnog otpada  |
| Postavljanje/podjela spremnika za odvojeno sakupljanje otpada privatnim kućanstvima i stambenim zgradama  | - Zakonska obveza JLS za osiguravanjem obavljanja javne usluge sakupljanja komunalnog otpada  |
| Donošenje odluke o pružanju javne usluge  | - Zakonska obveza JLS za osiguravanjem obavljanja javne usluge sakupljanja komunalnog otpada  |
| Akcije sakupljanja glomaznog otpada  | - Zakonska obveza JLS za osiguravanjem obavljanja javne usluge sakupljanja komunalnog otpada  |
| Otvaranje reciklažnog dvorišta  | - Zakonska obveza JLS za osiguravanjem obavljanja javne usluge sakupljanja komunalnog otpada  |
| Akcija prikupljanja otpada  | - Način dostave podataka sukladno članku 115. Zakona  |

Za sve dodatne informacije molimo da se obratite pisanim putem na adresu elektroničke pošte sprjecavanjeotpada@mzozt.hr.